Klippe, du som brast for meg

Klippe, du som brast for meg,

la meg skjule meg i deg!

La det vann og blod som går

fra din sides åpne sår,

rense meg i nådens pakt

fra all syndens skyld og makt.

Om jeg alt mitt beste gav,

fyltes ikke lovens krav.

Ble min iver aldri matt,

gråt jeg både dag og natt,

synd og skyld er alltid der.

Bare du min frelse er!

Intet kan jeg bringe deg,

til ditt kors jeg klynger meg.

Fattig i meg selv jeg er,

hjelpeløs til deg jeg ser.

Rens meg, Jesus, i ditt blod,

gi meg liv i nådens flod.

Ved hvert flyktig åndedrag

og når jeg skal dø en dag,

når til ukjent land jeg går,

når jeg for din domstol står -

klippe, du som brast for meg,

la meg skjule meg i deg!

*Tekst: A.M.Toplady, 1775  
Oversatt: G. Jensen, 1915*